Bombetrussel i København er aflyst. Ejeren af den polske bil har henvendt sig til politet og sagt, at der ikke er en bombe i hans bil - det underlige udstyr med ledninger og ur er blot noget "radio-lytteudstyr".

Det siger Københavns Politi til DR Nyheder klokken 01.25.

Forsvarets Ammunitionsrydningstjeneste er nået frem til en mistænkelig bil i Tietgensgade i det indre København. Politiet afspærrede sent lørdag aften et større område omkring Tivoli efter fundet af bilen.

- Vi har på nuværende tidspunkt ikke flere oplysninger. Der kan gå op til en time, inden vi kan sige noget, siger vagtchef Henrik Olesen til DR Nyheder klokken 00.45.

Inde i bilen er der et ur, og der stikker tilsyneladende også nogle ledninger ud af bilen, og derfor undersøger politiet, om der er tale om en bombe.

Ifølge TV2 er bilen polsk indregistreret.